బంజారాహిల్స్: మద్యం మత్తులో పోలీసులను చితకబాదిన మహిళ
బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss 3 Telugu: బిగ్ బాస్ బ్యూటీస్‌కి రంగు పడింది.. హిమతో పున్నూ డిష్యుం.. డిష్యుం
Bigg Boss 3 Telugu 5th Week Nominations: బిగ్ బాస్ సీజన్‌కి ఐదో వారానికి చేరుకోవడంతో సోమవారం నాటి నామినేషన్ ప్రక్రియ ఆసక్తిగా మారింది. ఐదో వారం ఎలిమినేషన్స్‌కి సంబంధించి కంటెస్టెంట్స్ మధ్య నామినేషన్స్ చిచ్చు పెట్టారు బిగ్ బాస్. దీంతో ఒకరిపై ఒకరు ఫైర్ అవుతూ నామినేట్ చేస్తున్నారు.
Samayam Telugu | Updated:
Aug 21, 2019, 12:57PM IST
Bigg Boss 3 Telugu: బిగ్ బాస్ బ్యూటీస్‌కి రంగు పడింది.. హిమతో పున్నూ డిష్యుం.. ...
కింగ్ నాగార్జున హోస్ట్ చేస్తున్న బుల్లితెర బిగ్గెస్ట్ రియాలిటీ షో బిగ్ బాస్ సీజన్ 3 సోమవారం నాటితో నాలుగు వారాలను పూర్తి చేసి ఐదోవారంలోకి ఎంట్రీ ఇచ్చింది. వైల్డ్ కార్డ్ ఎంట్రీ తమన్నాతో కలుపుకుని మొత్తం 16 మంది కంటెస్టెంట్స్‌ ఇందులో పార్టిసిపేట్ చేయగా.. నాలుగురు కంటెస్టెంట్స్ ఒక్కొక్కరుగా ఎలిమినేట్ అవుతూ ప్రస్తుతం హౌస్‌లో 12 మాత్రమే మిగిలారు.
పోల్
తొలివారం హేమ.. రెండో వారంలో జాఫర్.. మూడో వారంలో తమన్నా.. నాలుగో వారంలో రోహిణి ఎలిమినేట్ కాగా.. ఐదో వారంలో ఎవరు ఎలిమినేట్ అవుతారనేది ఆసక్తిగా మారింది. ఐతే ప్రేక్షకులు వేసే ఓట్లు ప్రామాణికంగానే ఈ ఎలిమినేషన్ జరుగుతుందని నిర్వాహకులు చెబుతున్నప్పటికీ హౌస్ పరిస్థితులు చూస్తుంటే.. రేటింగ్ గుర్రాలుగా ఉన్న వారికి ప్రాధాన్యత ఇస్తున్నారనే గత ఎలిమినేషన్‌ని బట్టి చెప్పేయొచ్చు.
Read Also: బిగ్ బాస్ వార్.. టార్గెట్ హిమజ, రాహుల్‌కి పున్నూ షాక్
రాహుల్ హౌస్‌లో కొనసాగతున్నాడంటే.. పునర్నవితో ప్రేమ పులిహోర కలుపుతుండటం.. వితికా హౌస్‌లో కొనసాగుతుందంటే భర్త వరుణ్ సందేశ్‌తో రొమాన్స్ పండిస్తుండటం తప్పితే ఈ కంటెస్టెంట్స్ హౌస్‌లో కొనసాగడానికి పెద్దగా కారణాలైతే కనిపించడం లేదు. ప్రేక్షకులు కూడా ఓట్లు వేసి వీరిని గెలుపిస్తున్నారంటే అది అపోహే అవుతుంది.
ఇక ఐదోవారం ఎలిమినేషన్ ప్రక్రియకు సంబంధించి ప్రోమోను వదిలారు. ఇందులో ఇంటిలో కొనసాగడానికి అర్హత లేదనుకునే వాళ్లకు ఎరపు రంగు పూసి నామినేట్ చేయాలని బిగ్ బాస్ ఆదేశించడంతో రచ్చ మొదలైంది. ఇందులో అందర్నీ ఆశ్చర్య పరుస్తూ పునర్నవి తన ఫేవరేట్ ఫెవికాల్ కంటెస్టెంట్స్‌ రాహుల్‌కి రంగు పూసి నామినేట్ చేస్తుంది. ఇక పునర్నవికి పూర్తిగా రంగు పడింది. గత నాలుగు ఎలిమినేషన్స్‌లో మూడింటిలో ఉండి సేఫ్ అయిన పునర్నవి ఈసారి మళ్లీ నామినేషన్‌లోకి వచ్చేట్టు కనిపిస్తుంది.
ఈ నామినేషన్స్ ప్రక్రియలో పునర్నవి-హిమజల మధ్య సీరియస్ డిస్కషన్స్ జరుగుతుంది. అషు రెడ్డి.. శ్రీముఖి‌ని టార్గెట్ చేస్తూ వాళ్లు ఉంటారు.. వీళ్లు ఎలిమినేట్ అవుతారని అనాలసిస్ చేయడం కరెక్ట్ కాదంటూ ఆమెను నామినేట్ చేసేందుకు సిద్దపడుతోంది. అయితే హిమజతో అషు చెప్పిన కారణంతో ఏకీభవించడం లేదు. మొత్తానికి ఈ నామినేషన్ ప్రక్రియ హాట్ హాట్‌గా సాగుతూ బిగ్ బాస్ బ్యూటీస్‌ ముఖాలకు రంగు పడటం ఆసక్తిగా మారింది. అయితే ఈ వారం ఎవరు నామినేట్ అవుతారనేది మరికొన్ని గంటల్లో తేలిపోనుంది.
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.